સુપ્રીમ કોર્ટમાં અયોધ્યા કેસ પર આજથી એટલે કે સોમવાર (29 ઓક્ટોબર)થી અંતિમ સુનાવણી શરૂ થવા જઇ રહી છે. સુનાવણી પહેલા આરએસએસ નેતા ઈન્દ્રેશ કુમારનું નિવેદન સામે આવ્યું છે જેમાં તેમણે જણાવ્યું કે જે રીતે કાબા, હરમંદિર સાહેબ અને વેટિકનને બદલી ન શકીએ, તેવી જ રીતે રામ જન્મસ્થાન પણ બદલી ન શકાય. આ એક હકીકત છે. ઉલ્લેખનીય છે કે અયોધ્યા રામ જન્મભૂમિ-બાબરી મસ્જિદ જમીન વિવાદ પર હવે સુપ્રીમ કોર્ટની નવી બેંચ સુનાવણી કરશે. તેના માટે સુપ્રીમ કોર્ટ દ્વારા પ્રથમ સુનાવણી 29 ઓક્ટોબરના રોજ થશે અને આજે જ નિયમિત સુનાવણીની તારીખ નક્કી થશે. ચીફ જસ્ટીસ રંજન ગોગોઈ, જસ્ટીસ સંજય કિશન કૌલ અને જસ્ટિસ કે એમ જોસેફની બેંચ આ કેસની સુનાવણી કરશે.